Stesen MRT Jalan Ipoh

Stesen MRT Jalan Ipoh  ialah stesentransit pantas (MRT) yang akan berkhidmat di pinggir bandar Segambut, Taman Kaya dan Taman Rainbow di Kuala Lumpur, Malaysia . Ia merupakan salah satu stesen yang sedang dibina sebagai sebahagian daripada projek Transit Aliran Massa Lembah Klang (KVMRT) di Laluan Putrajaya (Laluan SSP).

Ciri-ciri stesen

Lokasi 
Stesen ini terletak di sepanjang Jalan Ipoh dan betul-betul di hadapan pusat beli-belah Kompleks Mutiara. Ia adalah satu-satunya stesen separa bawah tanah di Malaysia, di mana stesen ini dibina di atas tanah di bawah paras air.

Sekolah-sekolah seperti Sekolah Menengah Bebas Chong Hwa, SJK (C) Lai Chee dan SMK (P) Jalan Ipoh terletak tidak jauh dari stesen dan para pengguna boleh berjalan kaki untuk ke stesen. Manakala bangunan kediaman berdekatan yang termasuk dalam kawasan perkhidmatan stesen ini termasuklah Kondominium Sang Suria dan The Maple.

Kebolehsampaian 
Stesen ini akan mempunyai sambungan ke Kompleks Mutiara dan disekitarnya melalui laluan pejalan kaki yang tidak bersepadu yang terletak di atas Jalan Ipoh.

Rujukan

Pautan luar 

 Transit Aliran Massa Lembah Klang
 MRT Hawk-Eye View

Laluan Putrajaya
Stesen transit aliran deras di Kuala Lumpur